আগামী নির্বাচন শেখ হাসিনার অধীনে হবে না জানিয়েছেন বাংলাদেশ আওয়ামী লীগের সাধারণ সম্পাদক ও সেতুমন্ত্রী ওবায়দুল কাদের। তিনি বলেন, নির্বাচন হবে প্রধান নির্বাচন কমিশনের অধীনে। দুনিয়ার অন্যান্য দেশে যেমন ক্ষমতাসীন সরকার নির্বাচন কমিশনকে সাহায্য করে আওয়ামী লীগ সরকারও তেমনি নির্বাচন কমিশনকে সাহায্য করবে। আগামী নির্বাচন নিরপেক্ষ হবে, অংশগ্রহণমূলক হবে। সব দেশে নির্বাচনের ছবি আমাদের অজানা নয়।